WTI พุ่งกว่า 2% ทะลุ 107 เหรียญ เก็งเยอรมนีคว่ำบาตรน้ำมันรัสเซีย
น้ำมัน WTI พุ่งกว่า 2% ทะลุ 107 เหรียญ เก็งเยอรมนีคว่ำบาตรน้ำมันรัสเซีย โดย ณ เวลา 21.52 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. เพิ่มขึ้น 2.41 ดอลลาร์ หรือ 2.28% สู่ระดับ 107.77 ดอลลาร์/บาร์เรล
น้ำมัน WTI พุ่งกว่า 2% ทะลุ 107 เหรียญ เก็งเยอรมนีคว่ำบาตรน้ำมันรัสเซีย โดย ณ เวลา 21.52 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. เพิ่มขึ้น 2.41 ดอลลาร์ หรือ 2.28% สู่ระดับ 107.77 ดอลลาร์/บาร์เรล
29 เม.ย. 2565

ผู้สื่อข่าวรายงานว่า สัญญาน้ำมันดิบล่วงหน้า WTI พุ่งขึ้นกว่า 2% เหนือระดับ 107 ดอลลาร์ในวันนี้(29เม.ย.65) โดยได้แรงหนุนจากการคาดการณ์ที่ว่าเยอรมนีจะเข้าร่วมมาตรการคว่ำบาตรน้ำมันจากรัสเซีย
โดย ณ เวลา 21.52 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. ซึ่งมีการซื้อขายที่ตลาด NYMEX เพิ่มขึ้น 2.41 ดอลลาร์ หรือ 2.28% สู่ระดับ 107.77 ดอลลาร์/บาร์เรล
ทั้งนสราคาน้ำมันมีแนวโน้มปรับตัวขึ้นในสัปดาห์นี้ และดีดตัวขึ้นเป็นเดือนที่ 5 ติดต่อกัน ขณะที่นักลงทุนมีความกังวลเกี่ยวกับภาวะน้ำมันตึงตัว ท่ามกลางวิกฤตการณ์รัสเซีย-ยูเครน
กระทรวงเศรษฐกิจรัสเซียคาดการณ์ว่า การผลิตน้ำมันของรัสเซียจะลดลงถึง 17% ในปีนี้ โดยได้รับผลกระทบจากมาตรการคว่ำบาตรของสหรัฐและชาติตะวันตก
นอกจากนี้ ราคาน้ำมันยังได้แรงหนุนจากการที่สหรัฐเปิดเผยสต็อกน้ำมันเพิ่มขึ้นต่ำกว่าที่คาดการณ์ไว้ ขณะที่สต็อกน้ำมันเบนซินและน้ำมันกลั่นปรับตัวลง
สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐเพิ่มขึ้น 692,000 บาร์เรลในสัปดาห์ที่แล้ว ขณะที่นักวิเคราะห์คาดว่าเพิ่มขึ้น 2 ล้านบาร์เรล
ส่วนสต็อกน้ำมันเบนซินลดลง 1.6 ล้านบาร์เรล ขณะที่นักวิเคราะห์คาดว่าเพิ่มขึ้น 100,000 บาร์เรล
นอกจากนี้ สต็อกน้ำมันกลั่น ซึ่งรวมถึงฮีตติ้งออยล์และน้ำมันดีเซล ลดลง 1.4 ล้านบาร์เรลในสัปดาห์ที่แล้ว ขณะที่นักวิเคราะห์คาดว่าลดลง 100,000 บาร์เรล
นักลงทุนจับตาการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในวันที่ 5 พ.ค.เพื่อกำหนดนโยบายการผลิตสำหรับเดือนมิ.ย.